Temeljem Programa poticanja razvoja poduzetništva na području Grada Nove Gradiške za 2019. (Klasa: 023-05/19-03/03, Urbroj: 2178/15-02-19-02 od 02. svibnja 2019. Gradonačelnik Grada Nove Gradiške raspisuje

**JAVNI POZIV**

**za dodjelu potpora iz Programa poticanja razvoja poduzetništva na području Grada Nove Gradiške za 2019.**

1. **PREDMET JAVNOG POZIVA**

Predmet ovog Javnog poziva je dodjela bespovratnih potpora za provedbu mjera iz Programa poticanja razvoja poduzetništvana području Grada Nove Gradiške za 2019. (u daljnjem tekstu:Program).

S ciljem direktnog utjecaja na brži razvoj gospodarstva na području Grada Nove Gradiške (u daljnjem tekstu: Grad).

U okviru ovog Javnog poziva financijska sredstva u vidu bespovratnih potpora i subvencija dodjeljuje se putem sljedećih mjera:

1. Potpore novoosnovanim tvrtkama/obrtima-potpore poduzetnicima početnicima koji prvi put otvaraju trgovačko društvo ili obrt
2. Potpore za novo zapošljavanje i samozapošljavanje
3. Potpore poduzetnicima za financiranje pripreme i kandidiranje EU projekata
4. Potpore za ulaganja u standarde kvalitete
5. Potpore za promociju na sajmovima
6. Potpore za nabavu dugotrajne materijalne imovine (nabavu i ugradnju strojeva i opreme) i adaptaciju poslovnog prostora
7. Potpore za stručno obrazovanje, osposobljavanje i usavršavanje zaposlenika
8. Sufinanciranja kamata na kreditne programe HAMAG-BICRO-a i troškova usluga izrade prijava poduzetnika za ESIF ZAJMOVE.

Nepovratne potpore po Javnom pozivu dodjeljuju se sukladno Zakonu o državnim potporama i pravilima sadržanim u Uredbi Komisije EU br. 1407/2013. od 18. prosinca 2013. o primjeni članka 107. i 108. Ugovora o funkcioniranju EU na de minimis potpore (Službeni list Europske unije L 352/1), (u daljnjem tekstu: Uredba).

1. **KORISNICI, MJERE I UVJETI DODJELE POTPORA**

Korisnici sredstava potpore su postojeći i novi mikro i mali poduzetni ( sukladno zakonu kojim se uređuje poticanje razvoja malog gospodarstva), koji su u cijelosti u privatnom vlasništvu i čije je sjedište odnosno prebivalište na području Grada, izuzev trgovačkih društava kojima je Grad osnivač ili ima vlasnički udio u temeljnom kapitalu.

Deficitarne djelatnosti po ovom Javnom pozivu (m/ž): zavarivač/ica, bravar/ica, monter/ka, obrađivač/ca rezanjem i odvajanjem materijala, vozač/ca motornih vozila, zidar/ica, monter/ka suhe gradnje, kuhar/ca, mesar/ica, pekar/ica, slastičar/ka, automehaničar/ka, autoelektričar/ka, automehatroničar/ka, instalater/ka grijanja i klimatizacije, plinoinstalater/ka, vodoinstalater/ka, autolimar/ca, autolakirer/ka, krojač/ica i tapetar/ka.

Pojedinom korisniku po ovom Javnom pozivu može se u jednoj kalendarskoj godini odobriti više vrsta potpora do najvišeg ukupnog iznosa od 13.000,00 kuna, izuzev ukupnog iznosa potpora koje se odnose na Mjeru 2. Jedna mjera ne isključuje drugu.

Korisnici potpora ne smiju imati nepodmirenih obveza prema Gradu, društvima kojima je Grad osnivač ili ima vlasnički udio u temeljnom kapitalu te nepodmirenih obveza na ime javnih davanja koje prati Porezna uprava. Iznimno, Korisnici potpora mogu biti i poduzetnici koji imaju nepodmirenih obveza prema na ime javnih davanja koje prati Porezna uprava u slučaju da je istima odgođena naplata ili odobrena obročna otplata koja se redovito podmiruje.

Korisnik potpore mora imati najmanje jednog (1) zaposlenog na neodređeno vrijeme, uključujući vlasnika/cu. Korisnik potpore koji je u sustavu PDV-a ne ostvaruje pravo na povrat PDV-a kao prihvatljivog troška za potpore iz ovog Programa, sukladno tome podnositelj zahtjeva je dužan dostaviti potvrdu nadležne Porezne uprave da nije u sustavu PDV-a. Sve zakonom regulirane pristojbe nisu prihvatljiv trošak. Podnositelj zahtjeva nema pravo na potporu ukoliko je za istu namjenu primio potporu iz drugih izvora.

1. **OPIS MJERA I POTREBNA DOKUMENTACIJA**

**MJERA 1. Potpore novoosnovanim tvrtkama/ obrtima-potpore poduzetnicima početnicima koji prvi put otvaraju trgovačko društvo ili obrt**

Jednokratno do 70% prihvatljivih dokumentiranih troškova, a najviše do 12.000,00 kuna po korisniku za navedene deficitarne djelatnosti, te najviše do 5.000,00 kn za ostale djelatnosti, do utroška raspoloživih sredstava. Najniži iznos pojedine stavke po računu koji se uzima u obzir je 200,00 kn.

Korisnici bespovratne potpore iz ove mjere su poduzetnici/obrtnici-početnici koji prvi put otvaraju trgovačko društvo ili obrt ili imaju prvi puta otvoren obrt ili trgovačko društvo koje ne posluje duže od 6 mjeseci (za prihvatljive troškove nastale unutar 6 mjeseci), do datuma predaje zahtjeva a koji posluju i imaju registrirano sjedište na području Grada, te imaju 1 zaposlenog na neodređeno vrijeme, uključujući i vlasnika/cu.

Potpore se dodjeljuju za slijedeće namjene: izradu poslovnih planova/investicijskih programa, nabavu informatičke opreme i poslovnog softvera, ishođenje dokumentacije potrebne za otvaranje obrta ili trgovačkog društva, nabavku opreme za osnovnu djelatnost obrta ili trgovačkog društva, uređenje poslovnog prostora (građevinski, instalacijski i radovi unutrašnjeg uređenja), izrada web stranice te tiskanje promotivnih materijala, dopunska poduzetnička izobrazba vezana uz osnovnu djelatnost i informatičko obrazovanje.

Pojedinom korisniku potpora se može dodijeliti samo jednom. Potpora za ovu Mjeru ne može se odobriti korisnicima koji su po prethodnim Programima Grada koristili poticaj za početak obavljanja registrirane djelatnosti te korisnicima za koje se utvrdi da su, nakon prestanka obavljanja djelatnosti ponovo započeli obavljati registriranu djelatnost unutar roka od 12 mjeseci od dana prestanka.

Zahtjevi se podnose na Obrascu 1 uz koji je potrebno priložiti:

* preslika registracije (obrtnica, rješenje ili izvadak iz sudskog registra)
* preslika računa koji glasi na obrt/tvrtku
* preslika izvoda IBAN računa obrta/tvrtke kojom se dokazuje izvršeno plaćanje
* stranica A obrasca JOPPD sa potvrdom zaprimanja od strane Porezne za posljednji mjesec
* potvrda da korisnik nema dugovanja prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave
* izjavu o korištenim potporama male vrijednosti
* izjava o povezanim subjektima
* skupna izjava.

**MJERA 2. Potpore za novo zapošljavanje i samozapošljavanje**

Pravo na potporu mogu ostvariti korisnici samo za zapošljavanje radnika koji je prijavljen na Hrvatskom zavodu za zapošljavanje, Područna služba Slavonski Brod Ispostava Nova Gradiška (u daljnjem tekstu: HZZ Nova Gradiška) kao nezaposlena osoba neprekidno najmanje 60 dana prije zapošljavanja.

Korisnik može podnijet zahtjev za potporu i za zapošljavanje osoba koje nemaju stalno prebivalište na području Grada Nove Gradiške, uz uvjet, da su druge općine s područja za koje vodi evidenciju Hrvatski zavod za zapošljavanje, Područna služba Slavonski Brod Ispostava Nova Gradiška,svojim općim aktima kojima reguliraju Programe poticaja razvoja poduzetništva i zapošljavanja, osigurale reciprocitet prava u odnosu na osobe sa stalnim prebivalištem na području Grada.

Iznos potpore za novo zapošljavanje i samozapošljavanje se dodjeljuje jednokratno u slijedećim iznosima:

* VŠS i VSS koja se kod korisnika (poslodavca) zapošljava prvi puta na radno mjesto VŠS i VSS struke 7.500,00 kuna.
* SSS , VKV i KV struke koja se kod korisnika (poslodavca) zapošljava prvi puta na radno mjesto SSS ,VKV i KV struke 5.500,00 kuna.
* NKV struke koja se kod korisnika (poslodavca) zapošljava prvi puta na radno mjesto NKV struke 3.500,00 kuna.

Potpore se dodjeljuju korisnicima koji novozaposlenu osobu zapošljavaju na puno radno vrijeme, koji nisu u prethodna 3 mjeseca do dana podnošenja smanjivali broj zaposlenih, koji će radni odnos s novozaposlenom osobom zasnovati na najmanje 12 mjeseci i koji su novozaposlenu osobu zaposlili najranije 01. siječnja 2019. Korisnik može zatražiti potporu za najviše 5 novozaposlenih osoba.

U slučaju raskida ugovora o radu koji nije uvjetovan krivnjom radnika ili zahtjevom radnika za sporazumni prekid radnog odnosa prije isteka 12 mjeseci, korisnik je dužan izvršiti povrat primljenih sredstava. Korisnik potpore koji koristi sredstva za zapošljavanje obvezan je zadržati isti broj zaposlenih osoba najmanje 12 mjeseci od zaključenja Ugovora s novozaposlenom osobom. Prije sklapanja Ugovora o dodjeli potpore korisnik je u obvezi predati Gradu zadužnicu kao instrument osiguranja izvršenja obveza. Korisnik potpore dužan je po isteku 12 mjeseciod dodjele potpore na zahtjev Grada dostaviti podatke o broju zaposlenih.

Zahtjevi se podnose se na Obrascu 2. uz koji je potrebno priložiti:

* preslika registracije (obrtnica, rješenje ili izvadak iz sudskog registra)
* preslika ugovora o radu za novozaposlenu osobu (nije potrebno ukoliko se radi o samozapošljavanju)
* potvrda HZZ, Područni služba Slavonski Brod , Ispostava Nova Gradiška da je osoba bila prijavljena kao nezaposlena osoba najmanje 60 dana prije zapošljavanja
* potvrdu o prebivalištu za novozaposlenu osobu ili presliku osobne iskaznice
* dokaz o stručnoj spremi (preslika svjedodžbe, diplome)
* presliku prijave M-1P radnika i Tiskanicu 2
* stranica A obrasca JOPPD sa potvrdom zaprimanja od strane Porezne za prethodni mjesec
* potvrda Grada da korisnik nema duga prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* izjavu o korištenim potporama male vrijednost
* izjava o povezanim subjektima
* skupna izjava.

**MJERA 3. Potpore poduzetnicima za financiranje pripreme i kandidiranje EU projekata**

Najviši iznos bespovratne potpore iznosi do 50% prihvatljivih troškova, a najviši iznos potpore može iznositi 5.000,00 kuna po korisniku, do utroška raspoloživih sredstava. Pojedinom korisniku potpora se može dodijeliti samo jednom.

Korisnici bespovratne potpore iz ove mjere su postojeći i novi mikro i mali poduzetni, koji su u cijelosti u privatnom vlasništvu i čije je sjedište odnosno prebivalište na području Grada.

Potpore se dodjeljuju za slijedeće namjene: naknade za konzultantske usluge (izrada projektnih prijedloga i popunjavanje prijavnih obrazaca), izrada poslovnih planova, studije izvedivosti kao i ostale dokumentacije potrebne za kandidiranje na natječaj za korištenje sredstava iz fondova Europske unije.

Grad će dodijelit potpore za financiranje pripreme i kandidiranje EU projekata na natječaje za korištenje sredstava iz fondova Europske unije po odobrenju o sufinanciranju projekta od strane povjerenstva, komisije ili drugog nadležnog tijela.

Uvjeti za dodjelu potpore da će se investicija predviđena u projektu za koji se traži potpora realizirati na području Grada, da podnositelj ne koristi druge izvore sufinanciranja za predmetnu potporu, da podnositelj koristi usluge od pravnih i fizičkih osoba ovlaštenih za pružanje konzultantskih usluga,da je projekt kandidiran najranije u 2018. i da je račun za izvršene usluge izdan i plaćen u 2019.

Zahtjevi se podnose na Obrascu 3. uz koji se prilaže slijedeća dokumentacija:

* preslika registracije (obrtnica, rješenje ili izvadak iz sudskog registra)
* preslika računa koji glasi na obrt/tvrtku
* preslika izvoda IBAN računa obrta/tvrtke kojom se dokazuje izvršeno plaćanje
* potvrda prijave projekta na natječaj za korištenje sredstava iz fondova Europske unije
* opis projekta i potvrda prijave projekta na natječaj za korištenje sredstava iz fondova EU
* stranica A obrasca JOPPD sa potvrdom zaprimanja od strane Porezne uprave za prethodni mjesec
* potvrda Grada da korisnik nema duga prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave
* izjavu o korištenim potporama male vrijednost
* izjava o povezanim subjektima
* skupna izjava.

**MJERA 4. Potpore za ulaganja u standarde kvalitete**

Potpore se dodjeljuju korisnicima za troškove uvođenja i implementacije sustava upravljanja kvalitetom i certificiranje sukladnosti vlastitih proizvoda prema hrvatskim i europskim normama i smjernica u iznosu do najviše 4.000,00 kuna po korisniku do utroška raspoloživi sredstava, za troškove nastale nakon 01. siječnja 2019. Prihvatljivim troškovima ne smatraju se troškovi produljenja certifikacije.

Korisnici bespovratne potpore iz ove mjere su postojeći i novi mikro i mali poduzetni, koji su u cijelosti u privatnom vlasništvu i čije je sjedište odnosno prebivalište na području Grada.

Potpore za sufinanciranje ulaganja u standarda kvalitete dodjeljuju se za slijedeće namjene: certificiranje obrta-poduzeća,certificiranje proizvoda-dokaza o sukladnosti vlastitih proizvoda prema hrvatskim i europskim normama i smjernicama,stjecanje prava uporabe oznake „Hrvatska kvaliteta“ i „Izvorno hrvatsko“,

Zahtjevi se podnose na Obrascu 4, uz koji je potrebno priložiti:

* preslika registracije (obrtnica, rješenje ili izvadak iz sudskog registra)
* preslika računa koji glasi na obrt/tvrtku
* preslika izvoda IBAN računa obrta/tvrtke kojom se dokazuje izvršeno plaćanje
* preslika certifikata
* stranica A obrasca JOPPD sa potvrdom zaprimanja od strane Porezne uprave za prethodni mjesec
* potvrda Grada da korisnik nema duga prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* izjavu o korištenim potporama male vrijednost
* izjava o povezanim subjektima
* skupna izjava
* dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave)

**MJERA 5. Potpore za promociju na sajmovima**

Najviši iznos bespovratne potpore iznosi do 50% prihvatljivih troškova nastalih nakon 01. Siječnja 2019., a najviši iznos potpore može iznositi 4.000,00 kuna po korisniku, do utroška raspoloživih sredstava. Potpora se dodjeljuje za izlaganje na domaćim sajmovima: za troškove izložbenog prostora, izrada promotivnih materijala ( brošura, letaka i sl.) i trošak kotizacije.

Korisnici bespovratne potpore iz ove mjere su postojeći i novi mikro i mali poduzetni, koji su u cijelosti u privatnom vlasništvu i čije je sjedište odnosno prebivalište na području Grada.

Korisnici potpora ne smiju imati nepodmirenih obveza prema Gradu te nepodmirenih obveza na ime javnih davanja koje prati Porezna uprava.

Korisnik potpore mora imati najmanje 1 zaposlenog na neodređeno vrijeme, uključujući vlasnika. Korisnik potpore koji je u sustavu PDV-a ne ostvaruje pravo na PDV kao prihvatljiv trošak za potpore iz ovog Programa.

Potpore za promociju na sajmovima dodjeljuju se za vlastitu organizaciju i sudjelovanje na sajmovima, izložbama i drugim sličnim aktivnosti koji su od značaja za razvoj poduzetništva, kao i od interesa za Grad.

Zahtjevi se podnosi na Obrascu 5. uz koji je potrebno priložiti:

* preslika registracije (obrtnica, rješenje ili izvadak iz sudskog registra)
* dokaz o sudjelovanju (fotodokumentacija, katalog i sl.)
* presliku računa i izvoda sa žiro-računa kojim se dokazuje da je izvršeno plaćanje
* potvrda Grada da korisnik nema duga prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave
* izjavu o korištenim potporama male vrijednosti
* izjava o povezanim subjektima
* skupna izjava.

**MJERA 6**. **Potpore za nabavu dugotrajne materijalne imovine (nabavu i ugradnju strojeva i opreme) i adaptaciju poslovnog prostora**

Potpore se dodjeljuju za troškove nabave dugotrajne imovine koja služi isključivo za obavljanje osnovne djelatnosti za koju je korisnik registriran s rokom upotrebe duljim od godinu dana. Potpora može iznositi maksimalno do 30% vrijednosti prihvatljivih troškova za nabavu strojeva, alata i druge opreme, odnosno 5.000,00 kn po korisniku do utroška raspoloživi sredstava. Najniži iznos pojedine stavke po računu koji se uzima u obzir je 200,00 kn.

Neprihvatljivi troškovi po ovoj mjeri su nabava svih vrsta vozila, uredska oprema, namještaj, oprema za uređenje poslovnog prostora te sva druga oprema za koju će Povjerenstvo, smatrati da ne ispunjavaju svrhu i ciljeve ove mjere. Korisnici ove mjere ne mogu biti korisnici sredstava iz Mjere 1.te poduzetnici koji na dan 01. siječnja 2019. godine nisu imali zaposlenu najmanje jednu osobu uključujući vlasnika/cu.

Zahtjevi se podnose na Obrascu 6, uz koji je potrebno priložiti:

* presliku registracije(obrtnica, rješenje ili izvadak iz sudskog registra)
* preslika računa koji glasi na obrt/tvrtku
* stranica A obrasca JOPPD sa potvrdom zaprimanja od strane Porezne uprave za prethodni mjesec
* preslike računa za koje se traži potpora
* preslika izvoda transakcijskog računa kojim se dokazuje izvršeno plaćanje
* potvrda Grada da korisnik nema duga prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave
* izjavu o korištenim potporama male vrijednosti
* izjava o povezanim subjektima
* skupna izjava.

**MJERA 7. Potpore za stručno obrazovanje, osposobljavanje i usavršavanje zaposlenika**

Potpore se dodjeljuju za troškove edukacije odnosno usavršavanja zaposlenika za sufinanciranje troškova sudjelovanja zaposlenika na edukacijama namijenjenih isključivo unapređenju pretežite djelatnosti, za prihvatljive troškove nastale nakon 01.siječnja 2019. Ne odnose se na studije i seminare.

Iznos potpore do 50% prihvatljivih troškova a najviše do 4.000,00 kuna po korisniku i do utroška raspoloživi sredstava. Korisnici ove mjere ne mogu biti korisnici sredstava iz Mjere 1.

Zahtjevi se podnose na Obrascu 7 uz koji je potrebno priložiti:

* presliku registracije (obrtnica, rješenje ili izvadak iz sudskog registra)
* preslika uvjerenje o završenoj edukaciji, stručnom osposobljavanju/položenom ispitu isl.
* preslika ugovora o radu za zaposlenika polaznika edukacije
* stranica A obrasca JOPPD sa potvrdom zaprimanja od strane Porezne uprave za prethodni mjesec
* preslika računa koji glasi na obrt/tvrtku
* preslika izvoda IBAN računa obrta/tvrtke kojom se dokazuje izvršeno plaćanje troškova stručnog osposobljavanja, polaganja ispita i sl.
* potvrda o prebivalištu ili obostrana preslika osobne iskaznice za polaznika edukacije
* potvrda Grada da korisnik nema duga prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave
* izjavu o korištenim potporama male vrijednosti
* izjava o povezanim subjektima
* skupna izjava.

**MJERA 8**. **Sufinanciranja kamata na kreditne programe HAMAG-BICRO-a i troškova usluga izrade prijava poduzetnika za ESIF ZAJMOVE**

Potpore se dodjeljuju za:

1. Subvenciju kamata ESIF zajmova obračunatih poduzetniku-korisniku od strane HAMAG BICRO-a
2. Trošak izrade poslovnog plana i pripreme natječajne dokumentacije za prijavu prihvatljivih prijavitelja na Programe HAMAG BICRO-a.

Najviši iznos odobrene potpore za sufinanciranje kamata ovisi o visini kredita, kamatne stope te roka otplate kredita odobrenog od strane HAMAG-BICRO-a poduzetniku-korisniku. Iznos obračunatih kamata od strane HAMAG BICRO-a u potpunosti financirati iz proračuna Grada, pri čemu će godišnja kamatna stopa koju će plaćati poduzetnik iznositi 0%.

Iznos odobrene potpore za sufinanciranje troškova izrade Prijava za ESIF zajmove po jednom poduzetniku - korisniku koji je u sustavu PDV-a iznosi 2.500 kuna., a za poduzetnike – korisnike koji nisu u sustavu PDV-a iznosi 2.500,00 kn uvećan za PDV.

Troškovi izrade prijave će biti sufinancirani isključivo ukoliko će poduzetnik- korisnik koristiti usluge tvrtki registriranih za pružanje usluga Poslovnog savjetovanja (NKD: 70.22) te za to dostaviti pravovaljane dokaze.

Uvjet za dodjelu potpore da će se investicija predviđena u projektu za koji se traži potpora u cijelosti realizirati na području Grada.

Zahtjevi se podnose na Obrascu 8, uz koji je potrebno priložiti:

* preslika registracije (obrtnica, rješenje ili izvadak iz sudskog registra)
* preslika Ugovora o zajmu između poduzetnika i HAMAG BICRO-a
* dokaz o izvršenim uplatama tromjesečnih anuiteta HAMAG – BICRO-u (bankovni izvaci)
* potvrda Grada da korisnik nema duga prema Gradu ne starija od 30 dana od dana podnošenja zahtjeva
* potvrda da korisnik nema dugovanja prema tvrtkama Odlagalište d.o.o. Nova Gradiška i Vodovod zapadne Slavonije d.o.o. Nova Gradiška ne starija od 30 dana od dana podnošenja zahtjeva
* potvrda Porezne uprave da korisnik nema dugovanja prema poreznoj upravi ne starija od 30 dana od dana podnošenja zahtjeva
* dokaz de korisnik je/nije u sustavu PDV-a na dan podnošenja zahtjeva (potvrda sa Internet stranice Porezne uprave
* izjavu o korištenim potporama male vrijednosti
* izjava o povezanim subjektima
* skupna izjava
* kopija računa savjetodavne tvrtke za obavljene usluge s opisom pruženih usluga i dokaz o izvršenoj uplati (Trošak 2.)
* kopija izvatka iz NKD-a (NKD: 70.22) tvrtke koja je pružila savjetodavne usluge s naznakom da se radi o tvrtki koja pruža usluga Poslovnog savjetovanja (Trošak 2.)
* kopija izrađenog poslovnog plana za prijavu na ESIF zajmove HAMAG – BICRO-u (Trošak 2.).

Potpora se isplaćuje tromjesečno po dostavi dokaza o izvršenoj uplati tromjesečnih anuiteta HAMAG-BICRO-u, u povratom iznosu vrijednosti kamata sadržanih u svakom anuitetu.

Uvjete odobravanja ESIF zajmova, namjenu kredita, neprihvatljive aktivnosti, prihvatljive i neprihvatljive prijavitelje, iznose zajmova, rokove i način otplate zajmova, korištenje zajmova, instrumenti osiguranja, način podnošenja prijave, potrebna dokumentacija za podnošenje zajma te ostale odredbe Programa propisuje Uprava HAMAG BICRO-a te su navedeni na mrežnim stranicama HAMAG BICRO-a : <http://www.hamagbicro.hr/financijski-instrumenti/esifzajmovi/>

1. **POSTUPAK PODNOŠENJA ZAHTJEVA I DODJELE POTPORE**

Obrasce zahtjeva za dodjelu potpora te predmetni Javni poziv može se preuzeti u Gradu Nova Gradiška, Upravni odjel za komunalne djelatnosti, Odsjek za gospodarstvo razvoj i EU fondove (u daljnjem tekstu Odjel), soba 62, III. kat na adresi Trg kralja Tomislava 1, te na web stranicama Grada. [www.novagradiska.hr](http://www.novagradiska.hr). Ostale informacije mogu se zatražiti na broj telefona 366-095.

Zahtjevi za dodjelu potpora i pripadajuća dokumentacija dostavljaju se Gradu Nova Gradiška, Trg kralja Tomislava 1, poštom ili osobno na istoj adresi s naznakom „Zahtjev za dodjelu potpora iz Programa poticanja razvoja poduzetništva za 2019.“ Ako se prijave podnose na više mjera, svaka prijava mora imati potpunu dokumentaciju. Nepotpuni zahtjevi neće se razmatrati.

Odjel nakon provjere dostavljene dokumentacije, zahtjeve sa popratnom dokumentacijom upućuje Povjerenstvu za provedbu programa poticaja malog i srednjeg poduzetništva Grada Nove Gradiške (u daljnjem tekstu: Povjerenstvo). Prema potrebi Povjerenstvo i Odjel mogu zatražiti i dodatnu dokumentaciju, a koju su podnositelji zahtjeva za ostvarivanje prava na bespovratne potpore i subvencije dužni dostaviti u roku 8 dana. Ako se tražena nadopuna dokumentacije ne dostavi, isti će se zahtjev smatrati nepotpunim. Povjerenstvo dostavlja Gradonačelniku prijedlog Zaključka o dodjeli potpore na razmatranje i donošenje. Odluku o dodjeli potpora donosi gradonačelnik na prijedlog Povjerenstva, a ista se objavljuje na mrežnim stranicama Grada. Po donošenju Odluke, Odjel obavještava korisnika o dodijeljenoj potpori male vrijednosti. Odobrena novčana sredstva doznačuju se na IBAN račun korisnika gradske potpore odnosno podnositelja zahtjeva u roku od 30 dana od dana donošenja Odluke o dodjeli potpore i potpisa Ugovora. Korisnik potpore je dužan omogućiti Gradu kao davatelju potpore kontrolu namjenskog utroška dobivene potpore i dostaviti Izvješće o namjenskom utrošku sredstava.

Ukoliko poduzetnik u skladu s Javnim pozivom ostvari pravo na potporu na temelju dostavljenih netočnih podataka ili se utvrdi da je za istu namjenu primio potporu iz drugih izvora, dobivena sredstva uvećana za zakonsku zateznu kamatu koja se obračunava od dana primitka iznosa, mora vratiti u Proračun Grada te se u sljedećih pet (5) godina isključuje iz svih programa sufinanciranja i subvencioniranja Grada.

1. **POTPORE MALE VRIJEDNOSTI SUKLADNO UREDBI KOMISIJE (EZ) br. 1407/2013**

Potpore koje se dodjeljuju po ovom Programu dodjeljuju se sukladno pravilima EU o pružanju državne potpore propisanim Uredbom Komisije (EZ) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL EU, L352 od 24.12.2013).\*

O dodijeljenoj potpori male vrijednosti izvješćuje se Ministarstvo financija Republike Hrvatske.

1. **PRAVO NA PRISTUP INFORMACIJAMA**

Sukladno Zakonu o pravu na pristup informacijama („Narodne novine“ br. 25/13, 85/15), Grad kao tijelo javne vlasti, obavezno je radi upoznavanja javnosti, omogućiti pristup informacijama o svom radu pravodobnom objavom na internetskim stranicama ili u javnom glasilu. U cilju zakonom utvrđene svrhe i interesu javnosti, grad objavljuje donesene akte na službenoj internetskoj stranici i/ili u službenom glasilu Grada. Slijedom navedenog, smatrat će se da je poduzetnik, podnošenjem Zahtjeva za potporu koji sadrži njegove osobne podatke, na ovaj Javni poziv, uz tražene priloge, dao privolu za njihovo prikupljanje, obradu i korištenje istih javnom objavom na internetskim stranicama i u službenom glasilu Grada, a u svrhu radi koje su prikupljeni.

Svi podnositelji, podnošenjem zahtjeva daju svoju izričitu suglasnost Gradu da u njemu navedene osobne podatke prikuplja, obrađuje, objavljuje na internetskim stranicama Grada i pohranjuje u svrhu provedbe predmeta ovog javnog poziva, kontaktiranja i informiranja podnositelja zahtjeva i upoznavanja javnosti o donesenim odlukama.

Sve pristigli zahtjevi i u njima navedeni osobni podaci biti će zaštićeni od pristupa neovlaštenih osoba, te pohranjeni na sigurno mjesto i čuvani u skladu s uvjetima i rokovima predviđenim zakonskim propisima, aktima i odlukama Grada.

1. **OSTALE ODREDBE**

Javni poziv za podnošenje zahtjeva za dodjelu potpora otvoren je danom objave na službenoj web stranici Grada, [www.novagradiska.hr](http://www.novagradiska.hr). Zahtjev za dodjelu potpora iz Programa poticanja razvoja poduzetništva za 2019. dostavljaju se najkasnije do 01. prosinca 2019.

Zahtjevi se rješavaju prema redoslijedu prispijeća do iskorištenja sredstava planiranih u Proračunu Grada za 2019., odnosno najkasnije do datuma utvrđenog ovim Javnim pozivom.

**REPUBLIKA HRVATSKA**

**BRODSKO-POSAVSKA ŽUPANIJA**

**GRAD NOVA GRADIŠKA**

**GRADONAČELNIK**

KLASA:023-05/19-03/03

URBROJ: 2178/15-02-19-03

Nova Gradiška,06.05.2019.

**GRADONAČELNIK**

Vinko Grgić, dipl.ing.arh.

\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Sukladno članku 2., točka 2. Uredbe o potporama male vrijednosti br. 1407/2013 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

a) jedno poduzeće ima većinu glasačkih prava dioničara ili članova u drugom poduzeću;

b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;

c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;

d) jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

Ovaj program potpora, sukladno članku 1. stavku 1. točkama a) do e) Uredbe o potporama male vrijednosti br. 1407/2013, ne odnosi se na:

• potpore koje se dodjeljuju poduzetnicima koji djeluju u sektorima ribarstva i akvakulture koje je obuhvaćeno Uredbom Komisije (EZ) br. 104/2000;

• potpore poduzetnicima koji djeluju u sektoru primarne proizvodnje poljoprivrednih proizvoda;

• potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda u slučajevima određenim u točki c);

• potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;

• potpore koje se uvjetuju uporabom domaćih proizvoda umjesto uvezenih.

Sukladno članku 3. stavku 2. Uredbe o potporama male vrijednosti br. 1407/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR tijekom razdoblja od tri fiskalne godine, a za poduzetnika koji obavlja cestovni prijevoz tereta za najamninu ili naknadu ne smije premašiti 100.000,00 EUR tijekom tri fiskalne godine te se ta navedena granica primjenjuje bez obzira na oblik ili svrhu potpore. De minimis potpora koja se odobrava za cestovni prijevoz tereta za najamninu ili naknadu ne može se odobravati i koristiti za kupovinu vozila za cestovni prijevoz tereta.

Sukladno članku 1. stavku 2. Uredbe o potporama male vrijednosti br. 1407/2013 ako poduzetnik, osim u gore navedenim sektorima u kojima dodjela potpora male vrijednosti nije moguća, djeluje u ostalim sektorima i/ili obavljaju djelatnosti za koje je moguće dodijeliti potporu male vrijednosti mora osigurati da sektori koji su isključeni iz područja primjene Uredbe o potporama male vrijednosti br. 1407/2013 ne ostvaruju korist od potpore male vrijednosti, primjerice razdvajanjem djelatnosti ili troškova.